ചിരട്ടപ്പാല് ഇറക്കുമതി നീക്കം ഉപേക്ഷിക്കണം കാഞ്ഞിരമറ്റം: വിലത്തകര്ച്ചയില് കഴിയുന്ന റബര് കര്ഷകരെ വീണ്ടും ദുരിതത്തിലേക്കു തള്ളിവിടുന്ന കേന്ദ്രസര്ക്കാരിന്റെ ചിരട്ടപ്പാല് ഇറക്കുമതി നീക്കത്തിനെതിരെ ശക്തമായ പ്രതിഷേധം ഉയര്ന്നു വരണമെന്നു കര്ഷക യൂണിയന്എം സംസ്ഥാന ജനറല് സെക്രട്ടറി ഡാന്റീസ് കൂനാനിക്കല് അഭിപ്രായപ്പെട്ടു. കര്ഷക യൂണിയന് പുതുപ്പള്ളി നിയോജകമണ്ഡലം നേതൃസംഗമം കാഞ്ഞിരമറ്റത്ത് ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. പ്രസിഡന്റ് ജയ്മോന് പുത്തന്പുരയ്ക്കല് അധ്യക്ഷത വഹിച്ചു. കേരള കോണ്ഗ്രസ്എം നിയോജക മണ്ഡലം പ്രസിഡന്റ് മാത്തുക്കുട്ടി ഞായര്കുളം, മണ്ഡലം പ്രസിഡന്റ് ജേക്കബ് തോമസ് എന്നിവര് പ്രസംഗിച്ചു. പാലാ: ചിരട്ടപ്പാലിന് കപ്പ് ലബ് ബിഐഎസ് അംഗീകാരം നല്കി ഇറക്കുമതി ചെയ്യാനുള്ള കേന്ദ്രസര്ക്കാര് ഉപേക്ഷിക്കണമെന്ന് കേരള റബര് ഫാര്മേഴ്സ് അസോസിയേഷന് സംസ്ഥാന കമ്മിറ്റിയോഗം ആവശ്യപ്പെട്ടു. ചിരട്ടപ്പാല് ഇറക്കുമതി റബര് മേഖലയെ തകര്ക്കുമെന്നും യോഗം അഭിപ്രായപ്പെട്ടു.